கேள்வி: உடையார்பாளையம் - மக்கள்தொகை பரம்பல் என்பது என்ன?
பதில்: 2011 இந்திய மக்கள்தொகைக் கணக்கெடுப்பு, இப்பேரூராட்சி 3,155 வீடுகளும், 12,688 மக்கள்தொகையும் கொண்டது.[http://www.census2011.co.in/data/town/803644-udayarpalayam-tamil-nadu.html Population Census 2011][https://indikosh.com/city/690390/udayarpalayam Udayarpalayam Town Panchayat]
கேள்வி: உடையார்பாளையம் - நகரம் பற்றி நீங்கள் என்ன அறிந்துள்ளீர்கள்?
பதில்: புனித நகரமாக கருதப்படும் இந்நகரில் அருள்மிகு பயறணீசுவரர் திருக்கோவில் அமைந்துள்ள காரணத்தினால் இது ஆன்மீக சுற்றுலாப் பயணிகள் அதிகம் வருகை தரும் ஒரு நகரமாக அமைந்துள்ளது. தமிழகத்திலேயே மிகப் பெரிய தாலுகாவாக இன்றளவும் இருப்பது உடையார்பாளையம் தாலுகாதான். இன்று பல தாலுகாக்களாக பிரிக்கப்பட்டு இருந்தாலும் பெரிய தாலுகாவாகவே கருதப்படுகிறது. பாளையக்காரர் ஆட்சிக்காலத்தில் மாபெரும் வணிக நகராகவே இந்நகரம் இருந்துள்ளது. இவ்வூரை சேர்ந்த இராமசாமி முதலியார் இம்மாவட்டத்திலேயே முதன் முதலில் மீனாட்சி ராமசாமி என்ற பெயரில் கல்லூரிகளை உருவாக்கினார்.
கேள்வி: உடையார்பாளையம் - பணப்பயிர்கள் என்பது என்ன?
பதில்: இந்நகரப் பகுதியில் முந்திரி,கடலை ஆகியன பணப் பயிர்களாக கருதப்படுகிறது
கேள்வி: உடையார்பாளையம் - நகர நிர்வாகம் பற்றி தகவல் சொல்.
பதில்: உடையார்பாளையம் ஒரு முதல்நிலை பேரூராட்சி ஆகும். 12.4 சதுர கி.மீ பரப்பளவு கொண்ட இந்நகரம் 15 பெரிய வார்டுகளாக பிரிக்கப்பட்டு பேரூராட்சித் தலைவர் மற்றும் செயல் அலுவலரால் நிர்வகிக்கபடுகிறது. பல்வேறு தெருக்களை உடைய இந்நகரத்தில் சொத்துவரி, குடிநீர் வரி வசூலித்தல் மற்றும் குடிநீர் விநியோகம், பொது சுகாதாரம் பேணுதல், சாலைகள் பராமரித்தல், மழைநீர் வடிகால், தெரு விளக்குகள் பராமரித்தல் போன்ற இன்றியமையாத அடிப்படை வசதிகளை நகர நிர்வாகம் மேற்கொள்கிறது. உடையார்பாளையம் பேரூராட்சி நிர்வாகத்தின் கீழ் தெருக்களுக்கு கவுன்சிலர்களும், அவர்களுக்குத் தலைமையாக பேரூராட்சித் தலைவரும் நகரின் நிர்வாகத்தைக் கவனிக்கின்றனர்.
கேள்வி: உடையார்பாளையம் - உடையார்பாளையம் – நிர்வாக மற்றும் வரலாற்றுப் பின்னணி பற்றி விளக்கவும்.
பதில்: வரலாற்றுப் பின்னணி (1801 முதல்) ஆங்கிலேயர் ஆட்சி காலம் 1801 ஆம் ஆண்டு திருச்சி மாவட்டம் உருவாக்கப்பட்டபோது, உடையார்பாளையத்தை மையமாகக் கொண்டு ஒரு தாலுகா அமைக்கப்பட்டது. அந்த காலகட்டத்தில், அரியலூர் பகுதியும் இந்த தாலுகாவின் கீழ் இடம்பெற்றிருந்தது. ஜமீன் பாரம்பரியம் உடையார்பாளையம், ஜமீன்தார்களின் செல்வாக்கும் வரலாற்றுச் சிறப்பும் காரணமாக முக்கியத்துவம் பெற்றது. இதன் அடிப்படையிலேயே “உடையார்பாளையம்” என்ற பெயர் நிலைநிறுத்தப்பட்டது என்று கருதப்படுகிறது. பெயர் மாற்றப் போராட்டங்கள் நிர்வாக வசதிக்காக தாலுகா அலுவலகம் ஜெயங்கொண்டம் நகரத்திற்கு மாற்றப்பட்டது. இதனைத் தொடர்ந்து, ஜெயங்கொண்டம் பகுதி மக்கள் தாலுகாவின் பெயரையும் மாற்ற வேண்டும் என்ற கோரிக்கையை முன்வைத்தனர். எதிர்ப்புகள் இதற்கு எதிராக, உடையார்பாளையம் பகுதி மக்கள் தங்கள் ஊரின் வரலாற்று அடையாளமான “உடையார்பாளையம்” என்ற பெயரை மாற்றக் கூடாது எனக் கோரி போராட்டங்களில் ஈடுபட்டனர். துப்பாக்கிச் சூடு நிகழ்வு இந்த போராட்டங்களின் போது சில இடங்களில் மோதல்கள் மற்றும் பதற்றமான சூழ்நிலைகள் உருவானதாகக் கூறப்படுகிறது. இந்நிகழ்வுகள் உள்ளூர் மக்களிடையே “உடையார்பாளையம் தாலுகா துப்பாக்கிச் சூடு நிகழ்வு” எனப் பேசப்பட்டு வருகின்றன. இது தமிழக அரசியல் வரலாற்றில் குறிப்பிடத்தக்க சம்பவமாகக் கருதப்படுகிறது. தற்போதைய நிலை தற்போது, அரியலூர் மாவட்டத்தில் “உடையார்பாளையம் தாலுகா” என்ற பெயரிலேயே இந்த நிர்வாக அலகு தொடர்கிறது. தாலுகா அலுவலகம் (வட்டாட்சியர் அலுவலகம்) ஜெயங்கொண்டத்தில் செயல்பட்டு வந்தாலும், அதிகாரப்பூர்வ வருவாய் ஆவணங்களில் “உடையார்பாளையம் தாலுகா” என்ற பெயரே பயன்படுத்தப்படுகிறது.